கேள்வி: பிரேம் மாத்தூர் - தொழில் வாழ்க்கை என்பது என்ன?
பதில்: பிரேமுக்கு, விமானி ஆக வேண்டும் என்ற ஆசையை விதைத்ததில் முக்கியப் பங்கு வகித்தவர் கேப்டன் அடல் ஆவார். விமானசவாரி அழைத்து செல்லும் போது, பிரேமை பயமுறுத்த அவருக்கு தெரிந்த அனைத்து விமான சாகசங்களையும் செய்தும் சிறிதும் பயப்படாமல் அதையெல்லாம் அனுபவித்த பிரேமை, விமானியாக சொன்னதும், அதற்காக லக்னோ பறத்தல் மையத்தில் பேசி, அலகாபாத்தில் மையம் ஆரம்பித்து, பிரேமுக்கு விமானப் பயிற்சி அளித்ததும் அடலே. அதன்படி தகுந்த விமானப்பயிற்சி பெற்று, வணிக விமானங்களை ஓட்டுவதற்கான விமானி உரிமத்தையும் 1947 ஆம் ஆண்டில், பிரேம் பெற்றுள்ளார். ஆனால் அப்போதிருந்த எந்த ஒரு விமான நிறுவனமும் அவருக்கு வேலை அளிக்காமல் நிராகரித்தது, இறுதியில் 1947 ஆம் ஆண்டு ஐதராபாத்து (இந்தியா) உள்ள டெக்கான் ஏர்வேஸ் நிறுவனத்தில் இவரின் முப்பத்தெட்டாவது வயதிலே தான் துணை விமானியாக சம்பளம் ஏதும் இல்லாமல் பணிபுரிய வாய்ப்பு கொடுக்கப்பட்டது. துணை விமானியாக தனது முதல் விமான பயணத்தை தொடங்கிய பிரேமுக்கு, இந்திரா காந்தி, லால் பகதூர் சாஸ்திரி மற்றும் லேடி மவுண்ட்பேட்டன் போன்ற உயர்மட்ட நபர்களை விமானத்தில் பறக்கச்செய்யும் வாய்ப்பும் கிடைத்துள்ளது. முதன்மை விமானியாக, தேவையான விமான பயண நேரங்களை பூர்த்தி செய்த பிறகும் கூட, பெண் என்ற ஒரே காரணத்தினால் அவருக்கு விமானியாகும் வாய்ப்பு அந்த நிறுவனத்தால் கொடுக்கப்படவில்லை. எனவே அங்கிருந்து வெளியேறிய பிரேம், தில்லி குடிபெயர்ந்தார், அங்கு ஜிடி பிர்லாவின் தனியார் விமானத்தின் விமானியாக பொறுப்பேற்று, பறந்துள்ளார். அதன் பிறகு அவர் 1953 ஆம் ஆண்டில் ஏர் இந்தியா விமானியாக பணியில் சேர்ந்து, பணிக்காலம் முழுவதுமாக பணிபுரிந்து விமானத்தலைவராக ஓய்வு பெற்றுள்ளார்.
கேள்வி: பிரேம் மாத்தூர் - விருதுகள் என்பது என்ன?
பதில்: பன்னாட்டு வான் போக்குவரத்து சங்கம் உறுப்பினர் நாடுகளில் முதலாவதாக பெண் விமானியை பணியில் அமர்த்திய நாடு என்ற பெருமையை இந்தியாவிற்கு பெற்று தந்த பிரேம், 1947 ஆம் ஆண்டில் நடைபெற்ற இந்திய தேசிய விமானப் பந்தயத்தில் ஒரே ஒரு பெண் விமானியாக கலந்துகொண்டு, பிற ஆண் விமானிகளை வென்று, முதலாவதாக வெற்றி பெற்றுள்ளார்.